Diari Oficial de la Generalitat Valenciana


Sumari del DOGV 1722, del 12-02-1992 (1992/823945)

RESOLUCIÓ de 9de gener de 1992, del Conseller d'Obres Públiques, Urbanisme i Transports, per la qual s'aprova definitivament el programa d'actuació urbanística Ciutat del Transport de Castelló de la Plana, amb determinats advertiments i consideracions.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1722

Data del DOGV
:   12-02-1992

Secció del DOGV
:   ALTRES DISPOSICIONS

Número del document
:   1992/823945


Data del document
:   09-01-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 9 de gener de 1992, del Conseller d'Obres Públiques, Urbanisme i Transports, per la qual aprova definitivament el programa d'actuació urbanística Ciutat del Transport de Castelló de la Plana, amb determinats advertiments i consideracions.  
Atès l'expedient administratiu instruït a instància de l'Ajuntament de Castelló, relatiu al programa d'actuació urbanística Ciutat del Transport, de Castelló de la Plana, amb aquests  
Antecedents de fet  
Primer  
L'Ajuntament de Castelló n'aprovà inicialment el projecte el 28 de febrer de 1991 i, després d'un període d'informació pública d'un mes, en el qual no hi hagué cap al·legació, l'aprovà provisionalment el 25 d'abril de 1991.  
Segon  
El projecte consta de memòria informativa, memòria justificativa, pla d'etapes, normes urbanístiques, estudi econòmico-financer, plànols d'informació i d'ordenació. També hi ha en l?expedient informe favorable de la Diputació Provincial de Castelló, de 14 de juny de 1991, i de la Confederació Hidrogràfica del Xúquer, de 4 de juliol de 1991.  
Tercer  
La Comissió Territorial d'Urbanisme de Castelló, en sessió celebrada el dia 24 de setembre de 1991, va acordar d'emetre informe favorable sobre el projecte d'actuació urbanística Ciutat del Transport de Castelló, adés esmentat.  
Quart  
La formulació del projecte d'actuació urbanística, la fa directament l'Ajuntament de Castelló a través de la Gestora Urbana Municipal, SA, constituïda per una majoria de participació municipal i la integració de diversos col·lectius professionals. L'objecte del programa d'actuacions urbanístiques és desplegar la Ciutat del Transport, que comprén els terrenys necessaris per ubicar-hi les instal·lacions requerides per les indústries relacionades' amb l'activitat del transport, incloent-hi les activitats auxiliars i complementàries, com tallers de reparació, subministradors de vehicles i recanvis, estació de servei, inspecció tècnica de vehicles, duana i SOIVRE.  
El Pla General Municipal d'Ordenació de Castelló de la Plana preveia per a la Ciutat del Transport una àrea de sòl urbanitzable no programat SUNP-12, de 23,44 ha de superfície. Vist que aquesta dimensió era insuficient per al desplegament de la Ciutat del Transport, l'ajuntament tramità una modificació puntual del pla general, la qual amplià l?àrea d'actuació fins a una superfície total de 70,56 ha. Aquesta modificació, l'aprovà definitivament la Resolució, del Conseller d'Obres Públiques, Urbanisme i Transports, de 14 de novembre de 1990. Per tant, l?àrea d'actuació, la delimiten aquests elements: quadra del Saboner, accés a l'autopista A-7, quadra de Lairon, àrea de sòl urbà industrial, carretera nacional 340 i camí de Fadrell.  
Les determinacions fonamentals que estableix el pla general per al desplegament d'aquest SUNP-12, són les que segueixen:  
- edificabilitat: 4,5 M3/m2 sobre parcel·la bruta  
- ocupació de parcel·la: menor del 75%  
- zona de reculament: fitacions = 3m. Vials = 5m.  
Cinqué  
Amb data 25 de juliol de 1991 la Unitat de Carreteres de Castelló del Ministeri d'Obres Públiques i Transports emeté informe on es mostra la conformitat amb el projecte d'actuació urbanística pel que fa a l'afecció a la CN-340. Aquest organisme, per la seua banda, sol·licità informe a la Direcció General de Carreteres de l?Estat sobre l'afecció a l'accés sud de Castelló a l'autopista A-7 i la variant de Castelló. Amb data de 23 d'agost de 1991, la Subdirecció General de Conservació i Explotació de la Direcció General de Carreteres emeté informe on es manifestava això:  
«- En general, el programa d'actuació urbanística i el pla parcial Ciutat del Transport de Castelló hauran d'atenir-se al que disposa el capítol III, d'ús i defensa de les carreteres, secció lª, de Limitacions de la propietat, i el capítol IV, de Travesses i xarxes arterials, de la Llei de Carreteres 25/1988, de 29 de juliol (BOE de 30.07.88), en les parts del cos legal que resulten aplicables.   
- En particular i pel que fa al branc d'accés de l?enllaç sud de Castelló en l'autopista A-7, eixida núm. 47, direcció del peatge d'eixida a la carretera N-340, i en aquesta mateixa, cal tenir en compte aquests punts:  
- No es modificarà el drenatge superficial no profund del terreny a la rodalia de les vies.  
- L'enllaç previst a desnivell sobre l'accés a l?enllaçament de Castelló Sud haurà de complir les característiques ordenades per la instrucció 3.1.IC de carreteres, i recomanacions per al projecte d'enllaços i tota altra normativa vigent, en especial la llargària dels brancs d'entrada i eixida al dit accés, de l?O.C. 306/89 P. i P., sobre calçades de servei i accessos a zones de servei d'aquesta Direcció General de Carreteres.  
- La construcció de l'enllaç a desnivell sobre el branc d'accés a l'enllaç de Castelló Sud, caldrà aprofitar-la per millorar l'ordenació de trànsit que circula pels camins o quadres de la zona que travessen el brancs amb risc d'accidents, i encarrilar el trànsit a través d'aquest enllaç, distribuint-lo pel camí de Fadrell.  
- No es permetrà cap mena de publicitat, d'acord amb el que estableix l'article 24 de la Llei 25/1988, citada.  
- Abans del començament de les obres en la zona d'influència, caldrà demanar autorització a aquest Ministeri d'Obres Públiques i Transports, conformement al que estableixen l'article 21 i següents, sense perjudici d'altres competències concurrents i del que estableix l'article 38 de la Llei de carreteres 25/1988, adés esmentada.»  
Sisè  
La Direcció General d'Obres Públiques de la Conselleria d'Obres Públiques, Urbanisme i Transports, en informe emès el 19 de setembre de 1991, formula les següents consideracions:  
«l.ª Que en cap dels plànols apareix grafiada la variant de la carretera N-340, que el Ministeri d'Obres Públiques i Transports redactà en el seu moment l?Estudi informatiu i es presentà a la consideració de l'Ajuntament de Castelló, havent-se aprovat com a solució bona la variant oest, que en el traçat de la zona sud travessa el pla parcial que ara es presenta a l'aprovació de la comissió. Per tant, entenem que mentre no es modifique el traçat de la solució de la variant aprovada pel Ministeri d'Obres Públiques i Transports i l'ajuntament, aquesta ha d'aparèixer reflectida en el Pla General d'Ordenació Urbana de Castelló, tal com indica la Llei del Sòl.  
2.ª Que els accessos a la Ciutat del Transport i el disseny del viari urbà interior del pla parcial, han de considerar la possibilitat d'un accés des de la futura variant de Castelló, o des del branc d'accés al port, pel costat sud del pla parcial, i encara més per tal com es tracta d'un pla parcial que es desplega per donar serveis al sector del transport.  
3.ª Que l'accés que s'ha dissenyat per al pla parcial solament resol els problemes d'accés a aquest i no soluciona els de l?encreuament de la carretera d'accés a Castelló amb la futura via urbana de la Quadra del Saboner, així com les interferències amb els accessos al centre comercial Alcampo, problemes que cal resoldre amb la construcció d'aquest enllaç per seguretat vial i per fer rendible la mateixa infrastructura. En qualsevol cas, l?enllaç d'accés que es dissenye ha de considerar una obra de fàbrica per al pas de quatre carrils, per a quan, en el futur, es construesca un nou accés oest a Castelló que connectarà amb la Ronda Sud.  
4.ª Que l?enllaç que s'ha dissenyat per a accedir al pla parcial ocupa sòl d'un altre sector i que per tant caldria modificar puntualment ' el Pla General d'Ordenació Urbana en el sentit de modificar les limitacions del pla parcial. Al mateix temps, aquesta infrastructura d'accés, l?ha de costejar tant en l'adquisició de sòl com en la construcció, a càrrec del pla parcial, llevat del cas que s'estudiàs una altra alternativa que al mateix temps resolgués els accessos al carrer de la Quadra del Saboner i a altres sectors de sòl urbanitzable. En aquest supòsit, caldria repartir el cost de la infrastructura entre els diversos sectors als quals els resol els accessos.»  
Fonaments de dret  
Primer  
La tramitació és correcta segons el que exigeix l'article 41 de la Llei del Sòl en relació amb els articles del 127 al 134 del Reglament de Planejament, per remissió de l'article 142.2 del mateix cos legal.  
Segon  
La documentació està completa, d'acord amb el que disposa l'article 74 del Reglament de Planejament, i el seu contingut s'ajusta a les determinacions que estableixen els articles del 71 al 73 de l'esmentat reglament, tenint en comptes aquestes observacions:  
1. En els plànols de projecte es dibuixa la realització d'una carretera en forma de tirabuixó per a l'accés al Programa d'actuació urbanística pel costat oposat de la carretera d'accés al branc d'enllaç Sud de Castelló amb l'autopista A-7. Així també, en l?estudi econòmico-financer se'n preveu el finançament, el qual ascendeix a la quantitat total de 120.272.845 de pessetes ( capítol V: accés a desnivell). Respecte d'això, cal considerar  
A) Que el dit tirabuixó, en ser recollit al programa d'actuació urbanística, ha de ser executat a la vegada que s'urbanitza aquest i finançat pels adjudicataris de l'actuació urbanística.  
B) D'altra banda, per tal com se situa fora de la delimitació del programa d'actuació urbanística en una zona classificada com a sòl urbanitzable no programat residencial (SUNPR.4) segons el pla general, comporta que en la seua integració en l?àmbit d'actuació del Programa d'actuació urbanística es realitze a través d'una modificació puntual del pla general en el qual s'arreplegue aquest, per tal com no està prèviament considerat.  
2. Fora d'això, caldrà tenir en compte les puntualitzacions arreplegades en l?informe emès per la Direcció General de Carreteres del Ministeri d'Obres Públiques i Transports de 25 de juliol de 1991. I les consideracions manifestades per la Direcció General d'Obres Públiques de la Conselleria d'Obres Públiques, Urbanisme i Transports el 19 de setembre de 1991.  
Tercer  
El Conseller d'Obres Públiques, Urbanisme i Transports és l'autoritat competent per a atorgar l'aprovació definitiva a l'expedient de referència, amb l'informe previ d'aquesta comissió territorial d'urbanisme, conformement amb el que estableix l'article 142.3, per remissió a l'article 138.3 del Reglament de Planejament.  
Atesos els preceptes legals citats, el Reglament de Planejament, la Llei del Sòl i tots aquells altres d'aplicació pertinent, resolc:  
Aprovar definitivament el programa d'actuació urbanística Ciutat del Transport de Castelló de la Plana, amb l'advertiment que la carretera en forma de tirabuixó per a l'accés al PAU pel costat oposat de la carretera d'accés al branc d'enllaç sud de Castelló amb l'autopista A-7 haurà de ser executada i finançada simultàniament amb les obres d'urbanització del PAU pels mateixos adjudicataris de l'actuació urbanística, i atès que comporta una modificació puntual del pla general (per tal com està prèviament previst en aquest mateix), a efecte de la seua integració en el PAU, haurà de ser arreplegat en aquest pla general, considerant la proposta d'emplaçament i les recomanacions formulades per la Direcció General d'Obres Públiques de la Conselleria d'Obres Públiques, Urbanisme i Transports el 19 de setembre de 1991. Així mateix, caldrà tenir en compte les puntualitzacions arreplegades en l'informe emès per la Direcció General de Carreteres del Ministeri d'Obres Públiques i Transports, de 25 de juliol de 1991.  
D'altra banda, es trasllada a l'Ajuntament de Castelló de la Plana la recomanació que prenga en consideració que el disseny i l'ordenació del PAU de la Ciutat del Transport no haurà d'hipotecar la solució definitiva que s'adopte, quan pertoque, amb el Ministeri d'Obres Públiques i Transports, en relació amb el traçat de la CN-340.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que es considere procedent.  
València, 9 de gener de 1992. - El Conseller d'Obres Públiques, Urbanisme i Transports: Eugenio Burriel de Orueta.